Spádómar um að heimsendir sé í nánd hafa fylgt mannkyninu frá órófi alda . Á enskri tungu kallast heimsendir meðal annars " apokalypse " , samanber heiti kvikmyndarinnar " Apocalypse Now " eftir Coppola . Orðið er komið úr grísku , en löngu fyrir upphaf tímatals okkar voru á reiki heimsendakenningar sem kallast einu orði " apokalyptík " . Tema viknanna fyrir aðventu hjá kirkjunni er einmitt heimsendir og dómsdagur . Orðið apokalyptík þýðir í raun afhjúpun eða opinberun . Á ensku kallast staðurinn Armagedon og þaðan er dregið annað enskt heiti á heimsendi . Samanber samnefnda mynd sem Bruce Willis lék aðalhlutverkið í . Vangaveltur um heimsendi hafa blossað upp með reglulegu millibili í aldanna rás . Og þar með stæði Dómsdagur fyrir dyrum . Innrás Mongóla í Evrópu árið 1260 var talin fyrirboði heimsendis , sömuleiðis mannfellir af völdum Svartadauða á 14. öld , jarðskjálfti sem skók England á 15. öld , annar slíkur sem lagði Líssabon í Portúgal í rúst árið 1755 . Dagatalið var reiknað út frá því sem Maja indjánar töldu vera upphaf núverandi hringrásar heimsins og tímans , en hún hófst samkvæmt þeirra trú árið 3114 fyrir Krist . Þetta er aðeins ein hringrás í röð endalausra slíkra hringrása . Það hefur reyndar oft skollið hurð nærri hælum varðandi tilvist jarðarinnar og lífs á jörðinni . Fræðimenn segja okkur að fyrir 440.000.000 árum hafi 60% af öllum dýrum jarðarinnar dáið af óþekktum orsökum . Fyrir 250.000.000 árum hvarf víst 90% af öllu lífi á jörðinni , líklegast af völdum gróðurhúsaáhrifa . Talandi um gróðurhúsaáhrifin þá ógnar hækkandi hitastig jarðarinnar vistakerfinu með ófyrirsjáanlegum afleiðingum , bráðnun jökkla , hækkandi sjávarborði og veðurofsa . Óþekktir sjúkdómar og vírusar hafa lagt milljónir að velli og geta gosið upp hvenær sem er . Og kjarnorkuver eru dulin ógn . Þó tæknin þar á bæ haldi geta náttúruhamfarir komið af stað keðjuverkun sem ógnar lífinu eins og dæmin sanna . Þangað til er bara best að horfa á björtu hliðarnar . Því eins og danski kóngurinn Valdemar sem uppi var á 14. öld var vanur að segja ( og fékk af því viðurnefnið Atterdag - Nýr dagur ) - " I morgen er der atter en dag " - á morgun rennur aftur upp nýr dagur .